CELEX: 62010TN0403
Language: lt
Date: 2010-09-07 00:00:00
Title: Byla T-403/10: 2010 m. rugsėjo 7 d. pareikštas ieškinys byloje Brighton Collectibles prieš VRDT — Felmar (BRIGHTON)

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/31
            
         2010 m. rugsėjo 7 d. pareikštas ieškinys byloje Brighton Collectibles prieš VRDT — Felmar (BRIGHTON)
   
   (Byla T-403/10)
   ()
   2010/C 328/54
   Kalba, kuria surašytas ieškinys: anglų
   
      Šalys
   
   
      Ieškovė: Brighton Collectibles, Inc. (City of Industry, JAV), atstovaujama advokato R. Delorey
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Felmar (Paryžius, Prancūzija)
   
      Ieškovės reikalavimai
   
   
               —
            
            
               Panaikinti 2010 m. birželio 30 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 408/2009-4.
            
         
               —
            
            
               Panaikinti visus ieškovei skirtus Vidaus rinkos derinimo tarnybos (prekių ženklams ir pramoniniam dizainui) sprendimus dėl bylinėjimosi išlaidų.
            
         
               —
            
            
               Priteisti iš atsakovės bylinėjimosi išlaidas
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis
   
      Prašomas įregistruoti Bendrijos prekių ženklas: žodinis prekių ženklas BRIGHTON 25 klasės prekėms
   
      Prekių ženklo ar žymens, kuriuo grindžiamas protestas, savininkas: ieškovė
   
      Prekių ženklas ar žymuo, kuriuo grindžiamas protestas: neregistruoti žodiniai ir vaizdiniai prekių ženklai BRIGHTON ir „Brighton“, naudojami prekyboje Jungtinėje Karalystėje, Airijoje, Vokietijoje ir Italijoje diržams žymėti; gerai žinomi žodiniai ir vaizdiniai prekių ženklai BRIGHTON ir „Brighton“, naudojami prekyboje Jungtinėje Karalystėje, Airijoje, Vokietijoje ir Italijoje odos gaminiams, galvos apdangalams, juvelyriniams dirbiniams ir laikrodžiams žymėti
   
      Protestų skyriaus sprendimas: atmesti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Tarybos reglamento (EB) Nr. 207/2009 8 straipsnio 4 dalies pažeidimas, nes nusprendusi, kad nebuvo įrodytas ankstesnių teisių, kuriomis grindžiamas protestas, egzistavimas, Apeliacinė taryba padarė teisės klaidą; Tarybos reglamento (EB) Nr. 207/2009 8 straipsnio 1 dalies b punkto pažeidimas, nes Apeliacinė taryba neteisingai atmetė supainiojimo galimybę.